Senta Eulàlia d'Ans
Senta Eulàlia d'Ans (fòrma fabricada en chambra) o Senta Aulaia d'Ans [ʂɛ̃ntɔw’lajɒ] [dɑ̃m]  (Sainte-Eulalie-d'Ans en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània.

Geografia

Perimètre dau territòri

Toponimia
La prononciacion es [ʂɛ̃ntɔw’lajɒ] [dɑ̃m], çò que defend d'utilizar la grafia latinizanta Senta Eulàlia, puei que i a una fòrma clara, en mai d'una evolucion fonetica explicable aisadament. La grafia corrècta es Senta Aulaia d'Ans, coma a Senta Aulaia, dins l'oèst dau departament.

Las fòrmas ancianas son Sancta Eulalia, en latin, en 1120, Sainte-Eulaye au segle XVI, Sainte Yolée (francizacion) en 1688. Mas los exemples daus autres cas semblables fan pensar que lo nom deviá èsser pauc diferent dau nom actuau (cf. Senta Eulàlia (Gironda), qu'es atestada Sancte-Eulaye-in Baresio, en 1273-1289, e Sancte Euladie-Embares, en 1311 ; la diferéncia es la prononciacion de la finala de senta, en [-ə], que fai que la comuna girondina podiá gardar lo E- iniciau d' Eula(d)ia). La fòrma francesa dau segle XVI, Eulaye, deu èsser influenciada per lo latin Eulalia e acatolar Aulaia. La senta onorada dins lo nom de la comuna es Senta Aulària de Barcelona, en latin Sancta Eulalia, martirizada a Barcelona en 304. L'aferèsi, supression de la vocala iniciala dau segond mot, E- d' Eulalia, remplaçada per la vocala finala del primièr, -a de Senta (Dauzat parla d' elision) , dona, en partent d' Eulàlia, Aulàlia. Per la seguda, i a pas de certitud. Çò pus probable seriá : Aulàlia (o benlèu Aulalha, per palatalizacion) > Aulàdia (dissimilacion) > Aulaia. La question es de saber se i a pas agut d'estapa intermediària abans Aulàdia; un òrdre Aulàlia > Aulària (autra dissimilacion; la fòrma es plan espanduda en occitan, coma estapa o coma resultat finau) > Aulàdia > Aulaia, es pas impossible. Autra possibilitat : Aulàlia > Aulària > Aulaia. Per mai d'informacions, consultar tanben Senta Aulària, Senta Eulàlia (omonimia) e Santa Eulàlia.

Lo determinant Ans es lo nom d'una anciana chastelaniá. Las fòrmas ancianas son Capella d'Ans au segle XIII, Anz en 1243. Ans ven probablament d'un nom latin d'òme, Antius (a l'origina, un òme sortit d'Antium, vila de Laci) .

Istòria 
 Saint-Pardoux d'Ans, que deu èsser Sent Perdon d'Ans o Sent Pardon d'Ans (174 abitants en 1821), es estachat a Senta Aulaia en 1824, puei transferit en 1875 a Sent Pantali d'Ans .

Administracion 

 Abans la refòrma cantonala de 2014, aplicada en 2015, la comuna èra dau canton d'Autafòrt; es aura dau canton dau Naut Perigòrd negre.

Demografia 

 En 1824, ganh de Sent Pardon/Perdon (?) d'Ans (174 abitants en 1821), en 1875 perda de Sent Pardon/Perdon d'Ans

Luòcs e monuments

Personalitats ligadas emb la comuna

Veire tanben
 Comunas de Dordonha

Ligams extèrnes

Nòtas

Comuna de Dordonha
Comuna de Perigòrd